
Parlamentul  României

Camera  Deputaţilor

Comisia pentru industrii si servicii
                                                                                             Bucureşti, 11.06.2001

                                                                                               Nr.163/XVIII/3
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul asupra proiectului de Lege pentru  aprobarea Ordonanţei Guvernului nr.87/2000 privind răspunderea producătorilor pentru pagubele generate de produsele defectuoase.



Proiectul de lege a fost adoptat de Senat, cu modificări şi completări, în şedinţa din 2 mai 2001.



La întocmirea raportului comisia a avut în vedere următoarele avize:

· avizul Consiliului Legislativ;

· avizul Comisiei pentru agricultură, silvicultură, industrie alimentară şi servicii specifice;

· avizul Comisiei juridice, de disciplină şi imunităţi;

· punctul de vedere al Ministerului Justiţiei;

· punctul de vedere al Ministerului Agriculturii, Alimentaţiei şi Pădurilor;

· punctul de vedere al Ministerului Industriei şi Resurselor;

· punctul de vedere al Ministerului pentru Întreprinderile Mici şi Mijlocii şi Cooperaţie.

    PREŞEDINTE,               
              SECRETAR,                                 



      István Antal                                      Aurelia Vasile

RAPORT

asupra proiectului de Lege pentru  aprobarea Ordonanţei Guvernului nr.87/2000 privind răspunderea producătorilor pentru pagubele generate de produsele defectuoase



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond cu proiectul de Lege pentru  aprobarea Ordonanţei Guvernului nr.87/2000 privind răspunderea producătorilor pentru pagubele generate de produsele defectuoase, trimis cu adresa nr.271 din 7 mai 2001.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 6 iunie 2001 şi a hotărât în unanimitate să propună plenului Camerei Deputaţilor respingerea acestui act normativ.



Motivul respingerii este faptul că amendamentele admise de comisie la acest act normativ sunt preluate în totalitate în Raportul asupra proiectului de Lege pentru aprobarea Ordonanţei Guvernului nr.58/2000 privind modificarea şi completarea Ordonanţei Guvernului nr.21/1992 privind protecţia consumatorilor.



În raport de obiectul şi conţinutul său, proiectul de lege face parte din categoria legilor ordinare.

                   PREŞEDINTE,               

                 SECRETAR,                                 

                     István Antal                                             Aurelia Vasile

Expert,

Silvia Vlăsceanu

